শ্রেষ্ঠ অভিনেতা - তেলুগু বিভাগে সাইমা পুরস্কার
শ্রেষ্ঠ অভিনেতা - তেলুগু বিভাগে সাইমা পুরস্কার হল তেলুগু চলচ্চিত্রে একজন অভিনেতার সেরা অভিনয়ের জন্য ভিব্রি মিডিয়া গ্রুপ কর্তৃক প্রদত্ত বার্ষিক দক্ষিণ ভারতীয় আন্তর্জাতিক চলচ্চিত্র পুরস্কারের একটি বিভাগ। ২০১১ সালে মুক্তিপ্রাপ্ত চলচ্চিত্রগুলির জন্য ২০১২ সালে প্রথম এই পুরস্কার দেওয়া হয়। প্রবর্তনের পর থেকে এখন পর্যন্ত ৭ জন অভিনেতা এই পুরস্কার অর্জন করেছেন। এই বিভাগে প্রথম পুরস্কার বিজয়ী মহেশ বাবু, তিনি দুকুডু (২০১১) চলচ্চিত্রের জন্য এই পুরস্কার অর্জন করেন। মহেশ বাবু এই বিভাগে সর্বাধিক ৪ বার পুরস্কার অর্জন করেছেন এবং সর্বাধিক ৮টি মনোনয়ন লাভ করেছেন। সাম্প্রতিক বিজয়ী এন টি রামা রাও জুনিয়র আরআরআর (২০২২) চলচ্চিত্রে অভিনয়ের জন্য এই পুরস্কার অর্জন করেন।